cyanic-selkie/wikianc huggingface dataset:
პამელა მელროი
ბიოგრაფია
პამელას ჰყავს მშობლები, დევიდ და ჰელენ მელროები, რომლებიც პიტსფორდში ცხოვრობენ და ქმარი — ქრისტოფერ უელეს უილსონი, რომელიც წარმოშობით კონეკტიკუტიდანაა.
მომზადება ფრენამდე
პამელა მონაწილეობას იღებდა ნასას მეთოთხმეტე ასტრონავტთა შესარჩევ კონკურსში. 1994 წელს ჩარიცხეს ასტრონავტთა რიგებში. 1995 წლის მარტიდან დაიწყო საერთო კოსმოსური სწავლების გავლა. კურსის დასრულებისას, 1996 წლის მაისში მიიღო შატლის პილოტის კვალიფიკაცია და იგი დანიშნეს ნასას ოფისში ეკიპაჟის გაფრენამდე და შატლების დაშვების შემდეგ მხარდამჭერად.
მინი|პამელა მელროი
პირველი ფრენა
მელროის პირველი ფრენა შატლ დისქავერით შედგა, [[2000] წლის 11-დან 24 ოქტომბრამდე, რომელზეც პილოტის პოზიციას იკავებდა. ფრენის ძირითად მიზანს წარმოადგენდა საერთაშორისო კოსმოსურ სადგურთან ხომალდის შეერთება, ფერმერული კონსტრუქცია Z1-ისა და ჰერმეტული ხუფის სადგურამდე მიტანა.
ფრენის მანძილზე ორჯერ იმყოფებოდა ღია კოსმოსში. პირველად 2000 წლის 16 ოქტომბერს — შვიდი საათისა და შვიდი წუთის განმავლობაში; მეორედ 18 ოქტომბერს — ექვსი საათისა და ორმოცდათექვსმეტი წუთს განმავლობაში. მთლიანმა ფრენას კი 12 დღე 21 საათი და 44 წუთი შეადგენდა.
მეორე ფრენა
მელროის მეორე ფრენა, მისიით STS-112, ატლანტისის შატლით 2002 წელს, 7-დან 18 ოქტომბრამდე შედგა. მისიის ძირითად მიზანს სადგურამდე სამეცნიერო აპარატურისა და ტვირთის მიტანა იყო. აღნიშნულ პერიოდში მან სამჯერ შეასრულა სამუშაოები ღია კოსმოსში. პირველად 2002 წლის 10 ოქტომბერს — შვიდი საათისა და ერთი წუთის, მეორედ 12 ოქტომბერს — ექვსი საათისა და ოთხი წუთის, მესამედ კი 14 ოქტომბერს — ექვსი საათისა და ოცდათექვსმეტი წუთის განმავლობაში. ფრენის ხანგრძლივობა მთლიანობაში 10 დღე 19 საათი და 59 წუთი იყო.
მესამე ფრენა
მისი მესამე ფრენა, შატლ დისქავერით 2007 წლის 23 ოქტომბრიდან 7 ნოემბრის შუალედში განხორციელდა. ამ მისიაში ( STS-120) ის შატლის მეორე ქალი მეთაური იყო. მისიის ხანგრძლივობა 15 დღეს 2 საათსა და 23 წუთს შეადგენდა.
პამელას კოსმოსში ყოფნის სრული პერიოდი 38 დღეს 20 საათსა და 4 წუთს მოიცავს.
ფრენის შემდგომ
2007 წელს დატოვა პოლკოვნიკის თანამდებობა, ხოლო 2009 წლის 7 აგვისტოს ატსრონავტთა რიგებიდან წამოვიდა და ნასაც დატოვა. 2011-დან 2013 წლამდე მუშაობდა ამერიკის შეერთებული შტატების ფედერალური სამოქალაქო ავიაციის ადმინისტრაციაში. 2013-დან 2017 წლის თებერვლამდე დასაქმებული იყო თავდაცვის მოწინავე კვლევითი პროექტების სააგენტოში ტექნიკური ტექნოლოგიების ბიუროს დირექტორის მოადგილედ.
სქოლიო
კატეგორია:დაბადებული 17 სექტემბერი კატეგორია:დაბადებული 1961 კატეგორია:ქალი კოსმონავტები კატეგორია:ამერიკელი კოსმონავტები კატეგორია:უელსის უნივერსიტეტის კურსდამთავრებულები
კანიადა-დე-ბენატანდუსი
კანიადა-დე-ბენატანდუსი (Cañada de Benatanduz, Canyada de Benatanduz) — მუნიციპალიტეტი ესპანეთში, შედის არაგონის ავტონომიური გაერთიანების ტერუელის პროვინციის მაესტრასგოს კომარკის შემადგენლობაში. ფართობი — 34,891518 კმ². მოსახლეობა — 33 კაცი (2020 წ.).
სქოლიო
კატეგორია:ტერუელის მუნიციპალიტეტები
გოგიჩაიშვილი
საკუთარი სახელი  გოგიჩაიშვილი  შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
გოკიელი
საკუთარი სახელი  გოკიელი შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
რიჩმონდი (ახალი სამხრეთი უელსი)
რიჩმონდი (Richmond) — ქალაქი მდებარეობს სამხრეთ ავსტრალიაში. ახალი სამხრეთი უელსის შტატში. 2011 წლის აღწერის მონაცემებით, ქალაქის მოსახლეობა შეადგენს 5274 კაცს. ქალაქი 63 კილომეტრითაა დაშორებული შტატის ადმინისტრაციულ ცენტრ სიდნეის. ქალაქი მდებარეობს ზღვის დონიდან 19 მეტრზე.
სქოლიო
კატეგორია:ახალი სამხრეთ უელსის ქალაქები
Gemmuloborsonia clandestina
Gemmuloborsonia clandestina — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
სან-პაულუ
სან-პაულუ (São Paulo) — ბრაზილიის უმსხვილესი ქალაქი; სამხრეთ ნახევრასფეროს უდიდესი და მსოფლიოს სიდიდით მერვე ქალაქი მოსახლეობის რაოდენობის მხრივ. მდებარეობს ბრაზილიის სამხრეთ-აღმოსავლეთ ნაწილში, ამავე სახელწოდების შტატის დედაქალაქი. მდებარეობს მდინარე ტიეტეს ხეობაში. ატლანტის ოკეანის სანაპიროდან 17 კილომეტრის დაშორებით. სან-პაულუს მეტროპოლიური არეალი სიდიდით მეორეა ამერიკის კონტინენტზე და მეხუთე მსოფლიოს მასშტაბით. სან-პაულუს გააჩნია ძლიერი საერთაშორისო გავლენა და აღიარებულია ალფა რანგის მსოფლიო ქალაქად. სახელი ეწოდა წმინდა პავლეს პატივსაცემად.
მეტროპოლისის გავლენა დიდია როგორც ადგილობრივ, ისე საერთაშორისო დონეზე, როგორც კულტურისა და ეკონომიკის, ისე პოლიტიკის სფეროშო. ქალაქში განლაგებულია მნიშვნელოვანი მონუმენტები, პარკები, და მუზეუმები. მათ შორისაა ლათინური ამერიკის მეომრიალი, პორტუგალიური ენის მუზეუმი, სან-პაულუს ხელოვნების მუზეუმი, იბირაპუერას პარკი თუ პაულიტას გამზირი, რომელიც ქალაქის უმნიშვნელოვანეს ფინანსურ ცენტრს წარმოადგენს. ქალაქი მასპინძლობს მრავალ მაღალი პროფილის ღონისძიებას, ისეთებს, როგორებიცაა სან-პაულუს არტ-ბიენალე, ბრაზილიის გრან-პრის ფორმულა 1-ში, სან-პაულუს მოდის კვირეულსა და სან-პაულუ ინდი 300-ს.
დაძმობილებული ქალაქები
სან-პაულუ დაძმობილებულია შემდეგ ქალაქებთან:
სქოლიო
კატეგორია:ბრაზილიის ქალაქები კატეგორია:მსოფლიოს უდიდესი ქალაქები
ტაბასკოს შტატი
ტაბასკო – შტატი მექსიკაში. მდებარეობს ქვეყნის სამხრეთ-აღმოსავლეთ ნაწილში, ტეუანტეპეკის ყელზე. მოსაზღვრე შტატებია: დასავლეთით – ვერაკრუსი, სამხრეთით – ჩიაპასი, ჩრდილო-აღმოსავლეთით – კამპეჩე. ჩრდილოეთით გასასვლელი აქვს მექსიკის ყურეში. აღმოსავლეთით მას ასევე ესაზღვრება გვატემალა.
შტატის დედაქალაქია ვილიაერმოსა. სხვა მნიშვნელოვანი ქალაქებია: კარდენასი, კომალკალკო, ტენოსიკე.
ძვ. წ. 800 წელს, ტაბასკოს ტერიტორიაზე სახლობდნენ ოლმეკების ხალხი, რომელთა დაღმასვლის შემდეგაც, ჩვ.წ. IX საუკუნეში აქ გამოჩნდა მაიას ცივილიზაცია.
რესურსები ინტერნეტში
კატეგორია:მექსიკის შტატები
ადუედააძიჟი
ადუედააძიჟი — კარული ტბა საქართველოში, ოჩამჩირის მუნიციპალიტეტში. მდებარეობს კოდორის ქედის ჩრდილოეთ კალთაზე, ზღვის დონიდან 2411 მ-ზე. უჭირავს მყინვარული კარის ძირი. ზედაპირის ფართობი 0,32 კმ², წყალშემკრები აუზის ფართობი 2,3 კმ², საშუალო სიღრმე 29,6 მ, უდიდესი — 64 მ. წყლის მოცულობა უდრის 9,48 მლნ. მ³. საზრდოობს თოვლის, წვიმისა და მიწისქვეშა წყლით. გეგმაში ტბას ოვალური მოხაზულობა აქვს; გადაჭიმულია მერიდიანული მიმართულებით. ნაპირები დაუნაწევრებელია. უმაღლესი დონე აქვს ზაფხულის პირველ ნახევარში, დაბალი — ზამთარში. ტბიდან გაედინება მდინარე ადუედა. წყლის ტემპერატურა ზაფხულში 16–18 °C, ზამთარში იყინება. წყალი მტკნარია.
სქოლიო
კატეგორია:აფხაზეთის ავტონომიური რესპუბლიკის ტბები
სინდი კროუფორდი
სინდი კროუფორდი (Cindy Crawford; დ. 20 თებერვალი, 1966) — ამერიკელი სუპერმოდელი, MTV-ის წამყვანი და მსახიობი.
ადრეული წლები
დაიბადა 1966 წლის 20 თებერვალს დე-კალბში, ილინოისის შტატში, ჯონ კროუფორდისა და ჯენიფერ სიუს (ნიი უოლქერი) ოჯახში. სინდის საცნობი ნიშანი ზედა ტუჩთან არსებული ხალია, რომლის წყალობითაც ის არაერთ სარეკლამო რგოლშია გადაღებული, დაწყებული შოკოლადის სარეკლამო კამპანიიდან, დასრულებული მოდური კოსმეტიკით. თუმცა, კარიერის დასაწყისში, უამრავი ჟურნალის გარეკანიდან მისი ხალი გამქრალია; თუნდაც, სინდის პირველი ფოტო ავიღოთ ჟურნალ ვოგის გარეკანზე.
სინდი სრულიად შემთხვევით გაზეთის ფოტოგრაფმა აღმოაჩინა, როდესაც 16 წლის გოგონა საზაფხულო სამუშაოზე ბატი-ბუტს ყიდდა და სურათი გადაუღო. ერთი ფოტო საკმარისი აღმოჩნდა, რომ სინდის სამოდელო სააგენტოდან შემოთავაზება მიეღო. მან ჯონ კასაბლანკას ”წლის სახის” კონკურსში მიიღო მონაწილეობა და გაიმარჯვა კიდეც.
სინდის დექალბის საშუალო სკოლა აქვს დამთავრებული, შემდეგ კი დასავლეთის უნივერსიტეტში სამედიცინო ინჟინერიას გადიოდა, თუმცა, მხოლოდ ერთი მეოთხედი ისწავლა. მან უნივერსიტეტი მოდელობის გამო მიატოვა. თავდაპირველად ფოტოგრაფ ვიქტორ სტრებნესკისთან თანამშრომლობდა ჩიკაგოში, 1986 წელს მანჰეტენზე გადავიდა.
სინდის ძმა ადრეულ ასაკში ლეიკემიით გარდაეცვალა, ამიტომ, მოდელი ბოლო წლებში სპეციალურ ცენტრს უდგას სათავეში, რომელიც ბავშვებში ლეიკემიის გამოვლენა-მკურნალობით არის დაკავებული.
კარიერა
1989 წლიდან 1995 წლამდე სინდის MTV-ზე გადაცემა ”სახლის სტილი” მიჰყავდა. 90-იანების შუა წლებში სინდი პეპსისა და პეპსის შუფუთვის რეკლამებში გადაიღეს. 1995 წელს კი მან პირველად შეასრულა ფილმში როლი, თანაც მთავარი; ფილმის სახელწოდებაა პატიოსანი თამაში, სადაც მშვენიერ მოდელს პარტნიორობას მსახიობი უილიამ ბოლდვინი უწევს. მოდელის შესრულების მანერა კრიტიკოსებს არ მოეწონათ, ამიტომაც ფილმმა მკაცრი გაკიცხვა დაიმსახურა და გაქირავებებშიც ჩავარდა. ფილმის გადაღებაზე დახარჯული 50 მილიონი დოლარიდან კი მხოლოდ 10 მილიონის ამოგება იქნა შესაძლებელი. მას მერე სინდიმ არაერთი მეორეხარისხოვანო როლი განასახიერა, თუმცა, კრიტიკოსებს თავი ვერ მოაწონა და არც მოგებისმომტანი ფილმები გამოდგა. ყველაზე წარმატებული მისთვის ვიდეოზე გადაღებული ვარჯიშები აღმოჩნდა, რაც მილიონობით ეგზემპლარი გაიყიდა მთელ მსოფლიოში.
სინდის სიმაღლე 177 სმ-ია, მას ყავისფერი თვალები და წაბლისფერი თმა აქვს. მისი პარამეტრებია: 86-66-89. 1980-1990 წლებში სინდი ყველაზე პოპულარულ სუპერმოდელთა სიაში შედიოდა, ის არაერთი ჟურნალის გარეკანზე ჩნდებოდა, იყო პოდიუმების ხშირი დედოფალი და მოდური კომპანიების სახე. 1989-2000 წლებში სინდი რევლონის სახეა. ის პირველი სუპერმოდელია, რომელმაც ჟურნალ ფლეიბოისთვის გაიხადა ფოტოგრაფ ჰერბ რიცთან მუშაობისას. სინდი კროუფორდი მსოფლიოში თითქმის 600 ჟურნალის გარეკანს ამშვენებს, მათ შორის, ისეთებს, როგორებიცაა: Vogue, W, People, Harper’s Bazaar, ELLE, Cosmopolitan და Allure. სინდი რამდენიმე მოდური სახლის სახეც იყო, მაგალითად : Gianne Versace, Escada და სხვა. ცნობილმა დიზაინაერმა კარლ ლაგერფილდმა მასზე თქვა: ”მასში თავმოყრილია კლასიკური სილამაზე და ყოველი ამერიკელი მამაკაცის ოცნებაო”. მას თავის დროზე მეტსახელიც ჰქონდა; როდესაც სამოდელო ბიზნესში შეაბიჯა, მოდელ ჯია მარი კარანჯისთან მსგავსების გამო, ”პატარა ჯიას” ეძახდნენ.
სინდიმ ფლეიბოის მიერ ჩატარებულ გამოკითხვაში: ”20-ე საუკუნის 100 ყველაზე სექსუალური ვარსკვლავი” მეხუთე ადგილი დაიკავა. 1997 წელს ჟურნალ Shape-ის მიერ მოწყობილ გამოკითხვაში კი სინდიმ მეორე ადგილი აიღო მსოფლიოს ყველაზე ლამაზ ქალბატონთა შორის, სადაც სუსტი სქესის 4000 წარმომადგენელი მონაწილეობდა. აღსანიშნავია, რომ პირველი ადგილი მსახიობ დემი მურს ხვდა წილად. 2002 წელს ჟურნალმა People სინდი მსოფლიოს 50 ულამაზეს ადამიანთა შორის დაასახელა, სადაც საპატიო დადგილებს შერონ სტოუნი და ალენ დელონიც იყოფენ.
პირადი ცხოვრება
სინდი 1991 წელს მსახიობ რიჩარდ გირს გაჰყვა ცოლად, მათ ერთად 1995 წლამდე იცხოვრეს. 1998 წლის 29 მაისს სინდი რენდი გერბერზე გათხოვდა, ვისთანაც ორი შვილი შეეძინა. პირველი — პრესლი უოლქერი 1999 წლის 2 ივლისს და მეორე — ქაია ჯორდანი 2001 წლის 3 სექტემბერს. სინდი კროუფორდი ამჟამად კალიფორნიაში, მალიბუში ცხოვრობს.
რესურსები ინტერნეტში
კატეგორია:ამერიკელი მოდელები კატეგორია:ამერიკელი მსახიობები კატეგორია:დაბადებული 1966 კატეგორია:დაბადებული 20 თებერვალი კატეგორია:ამერიკელი ქალი მსახიობები
უიზერი
უიზერი (Weiser) — ქალაქი აშშ-ში. მდებარეობს აიდაჰოს შტატში, ვაშინგტონის ოლქში. 2010 წლის მონაცემებით ქალაქის მოსახლეობა შეადგენს 5507 კაცს.
იხილეთ აგრეთვე
კატეგორია:აიდაჰოს ქალაქები
ლურჯი ნარი
ლურჯი ნარი, ლურჯეკალა (Eryngium) — მცენარეთა გვარი ქოლგოსანთა ოჯახისა. მრავალწლოვანი, იშვიათად ორ- ან ერთწლოვანი ბალახია. 230-მდე სახეობა გავრცელებულია ტროპიკულ, სუბტროპიკულ და ზომიერ სარტყლებში (უპირატესად მექსიკასა და სამხრეთ ამერიკაში). საქართველოში 5 სახეობაა. ზოგიერთი სახეობა სარეველაა. Eryngium planum შეიცავს საპონინებს და ეთეროვან ზეთებს, იხმარება ამოსახველებელ საშუალებად.
ლიტერატურა
*
ლევ ვლადიმიროვი
ლევ ალექსანდრეს ძე ვლადიმიროვი (დ.  23 დეკემბერი [ძვ. სტ. 10 დეკემბერი], 1903, ქ. ალექსანდროპოლი, ახლანდელი გიუმრი, სომხეთი, — გ. 10 იანვარი, 1989, თბილისი, საქართველო) — საბჭოთა გეოგრაფი. საქართველოს ჰიდროლოგიის ცნობილი მკვლევარი. გეოგრაფიულ მეცნიერებათა დოქტორი (1965), პროფესორი (1966). საქართველოს მეცნიერების დამსახურებული მოღვაწე (1976).
1931 წელს დაამთავრა ერევნის პოლიტექნიკური ინსტიტუტი. 1945–1958 წლებში იყო საქართველოს მეცნიერებათა აკადემიის ვახუშტის სახელობის გეოგრაფიის ინსტიტუტის უფროსი მეცნიერ თანამშრომელი, 1958–1980 წლებში — ჰიდროლოგია-კლიმატოლოგიის განყოფილების ხელმძღვანელი, 1980–1989 წლებში — პროფესორ-კონსულტანტი. ვლადიმიროვმა დაამუშავა მთიანი მხარეების მდინარეთა ჩამონადენის, საზრდოობის, წყლის ბალანსის გაანგარიშებისა და ჰიდროლოგიური დარაიონების მეთოდები, მოგვცა საქართველოს კარსტული წყლების კლასიფიკაცია. აღსანიშნავია ვლადიმიროვის მეთოდური ხასიათის მონოგრაფიები: „საქართველოს მდინარეთა საშუალო ჩამონადენი“, „საქართველოს მდინარეთა საზრდოობა და ჩამონადენის შიგაწლიური განაწილება“ (1962, 1964).
საქართველოს ატლასის (1964) შედგენაში მონაწილეობისათვის მიენიჭა საქართველოს სსრ სახელმწიფო პრემია (1971). 1993 წელს, გარდაცვალების შემდეგ მიენიჭა ალექსანდრე ჯავახიშვილის სახელობის პრემია. აქტიურად თანამშრომლობდა საქართველოს გეოგრაფიული საზოგადოებასთან.
ლიტერატურა
კატეგორია:საბჭოთა გეოგრაფები კატეგორია:ქართველი გეოგრაფები კატეგორია:გეოგრაფიის მეცნიერებათა დოქტორები
533
თარიღი უცნობია
*
მთვარის პიერო
„მთვარის პიერო“, თხზ. 21 (Pierrot lunaire, იგივე „სამჯერ შვიდი ლექსი ალბერ ჟიროს „მთვარის პიეროდან“ (Dreimal sieben Gedichte aus Albert Girauds "Pierrot lunaire") — არნოლდ შონბერგის მელოდრამა. იგი ეფუძნება 21 ლექსს, რომელიც აღებულია ალბერ ჟიროს იმავე სახელწოდების ციკლის ოტო ერიხ ჰარტლებენისეული გერმანული თარგმანიდან.
ნაწარმოები განკუთვნილია მთხრობელისათვის (ხმა ავტორს განსაზღვრული არ აქვს, თუმცა, ტრადიციულად, სოპრანოს მიერ სრულდება), რომელიც ლექსებს სიმღერისებური საუბრით, იგივე „შპრეხშტიმეს“ (sprechstimme, Sprechgesang) სტილში კითხულობს. მას აკომპანიმენტს უწევს მცირე ზომის ინსტრუმენტული ანსამბლი. წაკითხული ტექსტი მუსიკალური აკომპანიმენტის თანხლებით შონბერგს ადრეც ჰქონდა გამოყენებული „გურეს სიმღერებში“, რომელსაც ასევე „მელოდრამას“ უწოდებდა. მუსიკალური მელოდრამა გავრცელებული და მოდური მუსიკალური სტილი იყო მეცხრამეტე საუკუნის ბოლოს. „მთვარის პიეროს“ მუსიკა ატონალურია, თუმცა, მასში არ გვხვდება შონბერგის თორმეტტონიანი ტექნიკა, რომელსაც იგი 1921 წლამდე არ იყენებდა. „მთვარის პიერო“ შონბერგის ყველაზე ცნობილ და ხშირად შესრულებულ ნაწარმოებთა შორისაა. მისი ინსტრუმენტული შემადგენლობა – ფლეიტა, კლარნეტი, ვიოლინო, ჩელო და ფორტეპიანო (მათ სტანდარტულ დუბლირებებთან ერთად) – XX და XXI საუკუნის კლასიკურ მუსიკაში მნიშვნელოვანი ანსამბლია და მას „პიეროს ანსამბლს“ უწოდებენ ხოლმე.
ნაწარმოების პრემიერა 1912 წლის 16 ოქტომბერს, ბერლინის ქორალიონის დარბაზში (Choralion-Saal) შედგა, ვოკალისტის პარტიას სოპრანო ალბერტინ ცემე ასრულებდა. როგორც წესი, პერფორმანსი 35-დან 40 წუთამდე გრძელდება. ამერიკული პრემიერა 1923 წლის 4 თებერვალს, ნიუ-იორკში, ბროდვეის კლოს თეატრში (Klaw Theatre) გაიმართა, კომპოზიტორთა საერთაშორისო გილდიის მიერ ორგანიზებული საკონცერტო სერიების ფარგლებში.
ისტორია
1912 წელს ალბერტინ ცემემ, ყოფილმა მსახიობმა, შეუკვეთა ციკლი ხმისა და ფორტეპიანოსთვის ბელგიელი მწერლის, ალბერ ჟიროს ლექსებზე. ლექსები პირველად 1884 წელს იყო გამოქვეყნებული და მათი შედარებით გვიანდელი გერმანული თარგანი ოტო ერიხ ჰარტლებენს ეკუთვნოდა. ცემეს უკვე ჰქონდა შესრულებული ლექსების ამ თარგმანზე დაფუძნებული „მელოდრამა“, რომლის ავტორიც კომპოზიტორი ოტო ფრისლანდერი იყო, თუმცა, შონბერგის მოსწავლის, პიანისტ ედუარდ შტოიერმანის თანახმად, რომელმაც ნაწარმოები პრემიერაზე შეასრულა, „მუსიკა საკმარისად ძლიერი არ იყო და ვიღაცამ [ცემეს] ურჩია, შონბერგისთვის მიემართა“.
შონბერგმა მუშაობა 12 მარტს დაიწყო და 9 ივლისს დაასრულა. ფორტეპიანოს ნაცვლად მან აკომპანიმენტისთვის მცირე მუსიკალური ანსამბლი გამოიყენა შემდეგი შემადგენლობით: ფლეიტა (დუბლირება პიკოლოზე), ლა კლარნეტი (დუბლირება ბანის კლარნეტზე და სი კლარნეტზე), ვიოლინო (დუბლირება ალტზე), ჩელო და ფორტეპიანო.
ორმოცი რეპეტიციის შემდეგ, შონბერგმა და ცემემ (კოლომბინას სამოსში) პრემიერა ბერლინის ქორალიონის დარბაზში, 1912 წლის 16 ოქტომბერს გამართეს. რეაქცია არაერთგვაროვანი იყო. ანტონ ვებერნის მიხედვით, აუდიტორიის ნაწილი უსტვენდა და ხარხარებდა, თუმცა, საბოლოო ჯამში, პრემიერა წარმატებული გამოდგა. ზოგიერთმა ტექსტში არსებული მკრეხელობა გააკრიტიკა, რაზეც შონბერმა უპასუხა: „ისინი რომ მუსიკაში ერკვეოდნენ, არცერთი მათგანი ყურადღებას არ მიაქცევდა სიტყვებს. ნაცვლად ამისა, დარბაზიდან მელოდიების სტვენით გავიდოდნენ.“
სტრუქტურა
„მთვარის პიერო“ 3 ჯგუფად განაწილებული 21 ლექსისგან შედგება. პირველ ჯგუფში პიერო მღერის სიყვარულზე, სექსზე და რელიგიაზე; მეორეში ძალადობაზე, დანაშაულსა და მკრეხელობაზე; მესამეში კი თავის დაბრუნებაზე ბერგამოში და წარსულზე, რომელიც არ ასვენებს.
შონბერგი, რომელიც გატაცებული იყო ნუმეროლოგიით, აქტიურად იყენებს შვიდნოტიან მოტივებს მთლიანი ნაწარმოების განმავლობაში, ასევე, ანსამბლი (დირიჟორის ჩათვლით) შვიდი ადამიანისგან შედგება. ნაწარმოები მისი 21-ე თხულებაა, შეიცავს 21 ლექსს, მისი წერა კი 1912 წლის 12 მარტს დაიწყო. ნაწარმოებში, ასევე, მნიშვნელოვანია რიცხვები 3 და 13: თითოეული ლექსი 13 სტრიქონისგან შედგება (ორი ოთხსტრიქონიანი კუპლეტი, რომელსაც ერთი ხუთსტრიქონიანი მოჰყვება). ამავე დროს, ყველა ლექსის პირველი სტრიქონი სამჯერ მეორდება (მეორედ მე-7, ხოლო მესამედ მე-13 სტრიქონის სახით).
მუსიკა და ტექსტი
მიუხედავად იმისა, რომ „მთვარის პიერო“ თავისუფალი ატონალობის სტილშია დაწერილი, იგი რამდენიმე კლასიკურ ფორმასა და ტექნიკას იყენებს, როგორიცაა კანონი, ფუგა, რონდო, პასაკალია და თავისუფალი კონტრაპუნქტი.
ინსტრუმენტული კომბინაციები (დუბლირებების ჩათვლით) სხვადასხვა ნაწილში იცვლება. მთლიანი ანსამბლი მხოლოდ №6, 11, 14, 15 (ბოლოს), 16, 18, 19 (ბოლოს), 20 და 21 ნაწილებშია გამოყენებული. მუსიკოლოგი ალან ლესემი აღნიშნავს, რომ „მთლიანობაში, ინსტრუმენტული ტექსტურა ნაწარმოების განვითარებასთან ერთად უფრო სავსე ხდება“ და რომ ზოგადად, „მელოდრამების მთავარი ინსტრუმენტული გმირი ფორტეპიანოა“.
Sprechstimme / Sprechgesang
ტექსტს განსაკუთრებულ სიცოცხლეს სძენს ატონალური, ექსპრესიონისტული მუსიკა, რომელიც გერმანულ კაბარესაც ეხმიანება. „შპრეხშტიმე“ (Sprechstimme), სიტყვასიტყვით, „სასაუბრო ხმა“, ხშირად გამოიყენება ვოკალურ პერფორმანსებში და უფრო ახლოსაა საუბართან, ვიდრე Sprechgesang, რაც „საუბრით სიმღერას“ ნიშნავს. მისი გამოყენებისას ვოკალისტი იყენებს მითითებულ რიტმებსა და ბგერებს, თუმცა, ბგერით სიმაღლეებს არ ინარჩუნებს, დაუყოვნებლივ ამაღლებს ან ადაბლებს მათ, ჩვეულებრივი საუბრის მსგავსად. ნაწარმოების წინასიტყვაობაში შონბერგი ამ ტექნიკას შემდეგნაირად აღწერს:
"ვოკალური პარტიის ნოტაციაში მოცემული მელოდია, რამდენიმე მითითებული გამონაკლისის გარდა, არ არის განსაზღვრული სიმღერით შესასრულებლად. შემსრულებლის დავალებაა, აქციოს იგი „სასაუბრო მელოდიად“ [Sprechmelodie], რა დროსაც განსაკუთრებული ყურადღება უნდა მიაქციოს განსაზღვრულ ბგერით სიმაღლეებს. იგი ამას მიაღწევს შემდეგნაირად:
1. მიჰყვება რიტმს ისეთივე სიზუსტით, როგორც სიმღერის დროს, ესე იგი, არ მისცემს თავს იმაზე მეტ თავისუფლებას, ვიდრე ამას სასიმღერო მელოდიის შემთხვევაში გააკეთებდა;
2. ზედმიწევნით იქნება გარკვეული განსხვავებაში სასიმღერო ტონსა და სასაუბრო ტონს შორის: სასიმღერო ტონი ბგერის სიმაღლეს უცვლელად ინარჩუნებს, ხოლო სასაუბრო ტონი ეხება მას, თუმცა დაუყოვნებლივ შორდება ამაღლებით ან დადაბლებით. თუმცა, შემსრულებელი ფრთხილად უნდა იყოს, რათა არ შევიდეს ღიღინით საუბარში. ეს სრულებით არ არის გამიზნული. მიზანი ნამდვილად არ არის არც რეალისტური, ბუნებრივი საუბარი. პირიქით, ნათლად უნდა ჩანდეს განსხვავება ჩვეულებრივ საუბარსა და ისეთ საუბარს შორის, რომელიც გადმოსცემს მუსიკალურ ფორმას. მიუხედავად ამისა, ამან სიმღერის შთაბეჭდილებაც არ უნდა დატოვოს.
გარდა ამისა, შესრულების შესახებ უნდა ითქვას შემდეგი:
შემსრულებლის დავალება არავითარ შემთხვევაში არ არის ინდივიდუალური ნაწილების განწყობისა და ხასიათის განსაზღვრა ტექსტის სიტყვიერ შინაარსზე დაყრდნობით, არამედ, მხოლოდ და მხოლოდ მუსიკიდან. თუ მოვლენათა და შეგრძნებათა ტექსტში არსებული ბგერითფერწერული წარმოსახვა [tonmalerische Darstellung] კომპოზიტორისთვის მნიშვნელოვანია, იგი ისედაც იქნება ასახული მუსიკაში. თუ შემსრულებელი მას ვერ იპოვის, თავი უნდა შეიკავოს რაიმე ისეთის დამატებისგან, რაც კომპოზიტორს არ განუზრახავს. თუ ამას გააკეთებს, ეს გამოკლება იქნება და არა დამატება."
პარტიტურაში შპრეხშტიმე სანოტო ჯოხებზე არსებული პატარა x-ებითაა აღნიშნული. ტექნიკა მთელი ნაწარმოების განმავლობაშია გამოყენებული, თუმცა, დროდადრო კომპოზიტორი მიუთითებს, რომ გარკვეული პასაჟები სიმღერით უნდა შესრულდეს (gesungen).
აღსანიშნავი ჩანაწერები
„მთვარის პიეროს“ მნიშვნელოვანი ჩანაწერებიდან აღსანიშნავია:
თავად არნოლდ შონბერგმა ნაწარმოების საცდელი ჩანაწერები ლოს-ანჯელესელი მუსიკოსების ჯგუფთან ერთად 1940 წლის 24-26 სექტმბერს გააკეთა. ეს ჩანაწერები 1949 წელს LP ფორმატში Columbia Records-მა გამოსცა, ხოლო 1974 წელს ისინი ხელახლა გამოვიდა Odyssey-ს ლეიბლით.
ჯაზის მომღერალმა კლიო ლეინმა ნაწარმოები 1974 წელს ჩაწერა. მისი ვერსია „გრემის“ ჯილდოზეც იყო წარდგენილი. კიდევ ერთი ჯაზ-შემსრულებელი, რომელმაც „მთვარის პიერო“ შეასრულა, სოფია იერნბერგი იყო, შვედურ ანსამბლ Norrbotten NEO-სთან ერთად.
ავან-პოპის ვარსკვლავმა, ბიორკმა ნაწარმოები 1996 წელს, ვერბიეს ფესტივალზე შეასრულა, დირიჟორი კენტ ნაგანო იყო. 2004 წლის ინტერვიუში მომღერალმა განაცხადა: „კენტ ნაგანოს ჩანაწერის გაკეთებაც სურდა, თუმცა მე ვფიქრობდი, რომ ეს შეჭრა იქნებოდა იმ ადამიანების ტერიტორიაზე, რომლებიც ამ მუსიკას მთელი ცხოვრება მღერიან“. ხელმისაწვდომია ამ პერფორმანსის მხოლოდ ნაწყვეტი ჩანაწერები.
„პიეროს ანსამბლი“
წლების განმავლობაში აღნიშნულ ინსტრუმენტულ შემადგენლობას არაერთი ჯგუფი იყენებდა. მათ შორის აღსანიშნავია ანსამბლები Da Capo Chamber Players, Eighth Blackbird,, ნიუ-იორკის ახალი მუსიკის ანსამბლი, პიტსბურგის ახალი მუსიკის ანსამბლი, ფინური თანამედროვე მუსიკის ანსამბლი Uusinta და სხვები, რომელთა მოღვაწეობამაც ამ შემადგენლობისთვის ფართო რეპერტუარის შექმნას შეუწყო ხელი.
სქოლიო
კატეგორია:მუსიკალური ნაწარმოებები კატეგორია:XX საუკუნის კლასიკური მუსიკა
გომელაური
საკუთარი სახელი  გომელაური შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
კასტელიოტე
სქოლიო
კატეგორია:ტერუელის მუნიციპალიტეტები
ლურჯი მონასტერი
მინი|250პქ|ლურჯი მონასტერი მინი|250პქ|ლურჯი მონასტერი, XIX საუკუნის ფოტო ლურჯი მონასტერი — ძველი ქართული ხუროთმოძღვრების ძეგლი თბილისში. აღმართულია მტკვრის მარჯვენა ნაპირზე, ახლანდელი ვერის პარკთან (ძველი გაბაანთხევი), ლეო ქიაჩელის ქუჩის №25-ში.
ისტორია
წმინდა ანდრია პირველწოდებულის ეკლესიის დღევანდელი შენობა აგებულია XII საუკუნის ბოლოს ძველი ეკლესიის ადგილზე. გუმბათის ლურჯი შორენკეცით მოპირკეთების გამო მისთვის „ლურჯი მონასტერი“ შეურქმევიათ. ტაძრის სამხრეთ კედელში დატანებულ კარის ტიმპანზე არსებულმა ცხრასტრიქონიანმა წარწერამ შემოგვინახა აღმშენებელის ვინაობა. ის ქართლის ყოფილი მთავარეპისკოპოსის ბასილის „ნაცვალსაგებლად“ თავისთვის, თავის „საყუარლისა ძმისა“ ერისთავთ-ერისთავის, ქართლის ამირთა-ამირის აბულასანისათვის საგვარეულო „საძვლედ“ აუგია: „ვაშენე (ტაძარი) ნაცვალსაგებელად ჩემთვის და საყვარლისა ძმისა ჩემისა ერისთავთერისთავისა, ქართლისა ამირთა ამირასა, რუჲსთვისა და შვიდთა მთეულეთთა პატრონისა აბულასანისათვის“. VII საუკუნეში დაარსებული მამათა მონასტერი XVI საუკუნეში სპარსელების შემოსევას შეეწირა. ამ პერიოდის შემდეგ მონასტერი აღარ აღდგენილა.
ეკლესია XVII საუკუნეში აგურით აღადგინეს. 1745 წელს ვახუშტი მას მოიხსენიებს როგორც წმინდა გიორგის მონასტერს და აღნიშნავს, რომ მასში „ მხოლოდ ერთი მღვდელიღაა“. ვახუშტი ამ ეკლესიას „ლურჯ მონასტერს“ უწოდებს.
XIX საუკუნის დასასრულის და XX საუნუნის დასაწყისის თბილისის გეგმებზე აღნიშნულია, როგორც წმინდა იოანე ღვთისმეტყველის ეკლესია. პლატონი ოსელიანი თბილისის სიძველეთა აღწერისას ლურჯ მონასტერს დანგრეული ეკლესიემბის ჩამონათვალში მოიხსენიებს. იგი ასევე აღნიშნავს, რომ რუსული ხელისუფლების მიერ აღდგენილ ტაძარში მოაწყვეს საარტილერიო მასალების საწყობი.
გიორგი XII საუკუნის დროს თბილისში შავი ჭირი გაჩნდა. მეფის ბრძანებით სასწრაფოდ გაიხსნა საავადმყოფო ქალაქის „მყუდროდა დაცულ ადგილას“ – ლურჯიმონასტრის ეზოში. ამ ფაქტის გათვალისწინებით საბჭოთა პერიოდში კულტურის ძეგლთა დაცვის საზოგადოების ინიციატივით ლურჯ მონასტერში გაიხსნა ქართული მედიცინის ისტორიის მუზეუმი.
ლიტერატურა
კატეგორია:თბილისის ეკლესიები კატეგორია:თბილისის არქიტექტურული ძეგლები
Gemmuloborsonia didyma
Gemmuloborsonia didyma — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
მაჟიეთი
მაჟიეთი — სოფელი რაჭა-ლეჩხუმისა და ქვემო სვანეთის მხარის ონის მუნიციპალიტეტში (საკაოს თემი), მდებარეობს მდინარე საკაურის (რიონის მარჯვენა შენაკადი) მარცხენა მხარეს, ზღვის დონიდან 1120 მეტრი, ონიდან 13 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 24 ადამიანი.
სქოლიო
კატეგორია:ონის მუნიციპალიტეტის სოფლები
უინძორი (ახალი სამხრეთი უელსი)
უინძორი (Windsor) — ქალაქი სამხრეთ ავსტრალიაში, ახალი სამხრეთი უელსის შტატში. 2011 წლის აღწერის მონაცემებით, ქალაქის მოსახლეობა შეადგენს 1803 ადამიანს. შტატის ადმინისტრაციულ ცენტრ სიდნეიდან დაშორებულია 56 კილომეტრით. ქალაქი უინძორი დაარსდა 1810 წელს. აქ ჩამოედინება მდინარე ჰავკესბური. ყველაზე ცხელი თვეა იანვარი, ყველაზე ცივი – ივლისი.
სქოლიო
კატეგორია:ახალი სამხრეთ უელსის ქალაქები
კანჯარი
კანჯარი (Equus hemionus) — კენტჩლიქოსანი ცხოველი ცხენისებრთა ოჯახისა. მისი სხეულის სიგრძე 2 მ აღწევს. წონა 120—127 კგ. აქვს მოყვითალო ზურგი, თეთრი მუცელი, ხერხემლის გასწვრივ შავი ზოლი გასდევს. გავრცელებულია წინა, შუა და ცენტრალურ აზიის უდანბნოებსა და და ნახევარუდაბნოებში. შემორჩენილია სამხრეთ თურქმენეთში (ბადხიზის ნაკრძალი). აღმოსავლეთ საქართველოში ბინადრობდა შუა საუკუნეებში. სწრაფად დარბის (70 კმ-მდე საათში) და ძალზე ამტანია. მაკეობა 11 თვე გრძელდება. შობს 1 კვიცს. ეჯვარება ვირსა და შინაურ ცხენს.
ლიტერატურა
კატეგორია:ცხენი კატეგორია:ვირი
Onager
გოცირიძე
საკუთარი სახელი  გოცირიძე შეიძლება აღნიშნავდეს ერთ-ერთ შემდეგ პიროვნებათაგანს:
იხილეთ აგრეთვე
კატეგორია:გოცირიძეები კატეგორია:ქართული გვარები
ფორტანეტე
ფორტანეტე (Fortanete, Fortanet) — მუნიციპალიტეტი ესპანეთში, შედის არაგონის ავტონომიური გაერთიანების ტერუელის პროვინციის მაესტრასგოს კომარკის შემადგენლობაში. ფართობი — 168,211058 კმ². მოსახლეობა — 202 კაცი (2020 წ.).
სქოლიო
კატეგორია:ტერუელის მუნიციპალიტეტები
მეიოზი
მინი|მეიოზური გაყოფა მეიოზი — პროცესი, რომლის შედეგად დიპლოიდური ევკარიოტული უჯრედი იყოფა ისე, რომ ჰაპლოიდურ უჯრედებს, გამეტებს წარმოქმნის. მეიოზი მნიშვნელოვანია სქესობრივი გამრავლებისათვის. ვინაიდან პროკარიოტებს სქესი და სქესობრივი გამრავლება არ აქვთ, მათ არც მეიოზის უნარი გააჩნიათ.
დიპლოიდური უჯრედი ქრომოსომების ორ ჰომოლოგიურ ნაკრებს შეიცავს. მეიოზის დროს ხდება ყველა ქრომოსომის რეპლიკაცია, რასაც თან სდევს უჯრედის ორი თანმიმდევრული გაყოფა. შედეგად წარმოიქმნება ოთხი უჯრედი და ყოველ მათგანს ქრომოსომების ერთი ნაკრები ერგება მხოლოდ.
პროფაზა პირველი შედგება ხუთი სტადიისგან:
ლეპტონემა — ხდება დნმის კონდენსაცია, ქრომოსომები იხვევა სპირალურად.
ზიგონემა — ჰომოლოგიური ქრომოსომების კონიუგაცია, რომლებიც წარმოქმნიან სტრუქტურას სახელად ტეტრადები ან ბივალენტები.
დიპლონემა — ხდება ქრომოსომების ნაწილობრივი დეკონდენსაცია, ამასთანავე გენომის ნაწილი შეიძლება მუშაობდეს მიმდინარეობდეს ტრანსკრიფციისა და ტრანსლაციის პროცესები. ზოგიერთი ცხოველების ოვოციტების ქრომოსომები ამ სტადიაზე იღებენ სპეციფიურ ფორმას.
დიაკინეზი — დნმ კვლავ მაქსიმალურად კონდენსირდება, იშლება ბირთვის მემბრანა, ცენტრიოლები პოლუსებისკენ მიემართებიან. ჰომოლოგიური ქრომოსომები რჩება ერთმანეთს შეერთებული.
რესურსები ინტერნეტში
კატეგორია:ციტოლოგია
Gemmuloborsonia jarrigei
სქოლიო
კატეგორია:მუცელფეხიანები
Desire (U2-ს სიმღერა)
„Desire“ — ირლანდიური როკ-ჯგუფ U2-ს სიმღერა და სინგლი ალბომიდან Rattle and Hum, რომელიც გამოვიდა 1988 წელს, მხოლოდ ჩრდილოეთ ამერიკაში.
ეს არის ჯგუფის რიგით პირველი სინგლი, რომელიც ინგლისის ჩარტში #1 ადგილზე მოხვდა. მას ასევე წარმატება ჰქონდა ბილბორდის 100-ეულში, #3 ადგილის სახით.
სქოლიო
კატეგორია:1988 წლის სიმღერები კატეგორია:U2-ს სიმღერები
1050
მმართველები
*
გრიგოლია
საკუთარი სახელი  გრიგოლია შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
პრესტონი
პრესტონი (Preston) — ქალაქი აშშ-ში. მდებარეობს აიდაჰოს შტატში, ფრანკლინის ოლქში. 2010 წლის მონაცემებით ქალაქის მოსახლეობა შეადგენს 5204 კაცს.
იხილეთ აგრეთვე
კატეგორია:აიდაჰოს ქალაქები
534
მოვლენები
მეორედ გამოიცა იუსტინიანე I-ის Corpus Iuris Civilis.
Pro Evolution Soccer 2013
Pro Evolution Soccer 2013, უფრო ცნობილი როგორც PES 2013 — სპორტული ვიდეო თამაში, რომელიც შექმნა და გამოსცა იაპონურმა კომპანია Konami-მ. გამოვიდა 2012 წლის 20 სექტემბერს შემდეგი პლატფორმებისათის: Xbox 360, PlayStation 2, PlayStation 3, PlayStation Portable, Microsoft Windows, Wii, Nintendo 3DS. „PES 2013“ არის წინა ვერსიებთან შედარებით გაუმჯობესებული და გამოირჩევა მოქმედებების რეალურობით. თამაშის გარეკანზე გამოსახულია პორტუგალიელი ფეხბურთელი კრიშტიანუ რონალდუ. თამაშის წინა სერია იყო „Pro Evolution Soccer 2012“, ხოლო მომდევნო — „Pro Evolution Soccer 2014“.
თამაშმა მიიღო დადებითი შეფასებები ვიდეო თამაშების კრიტიკოსებისაგან. საერთო განხილვების საიტ Metacritic-ზე PS3-ის ვერსია ფლობს 82/100, X360-ის ვერსია — 82/100, PC ვერსია — 80/100, Wii-ის ვერსია — 60/100.
სქოლიო
კატეგორია:პერსონალური კომპიუტერული თამაშები კატეგორია:2012 წლის ვიდეო თამაშები კატეგორია:Pro Evolution Soccer კატეგორია:Games for Windows-ისთვის სერტიფიცირებული თამაშები კატეგორია:IOS-ის თამაშები კატეგორია:Nintendo 3DS-ის თამაშები კატეგორია:Nintendo 3DS eShop-ის თამაშები კატეგორია:Nintendo Wi-Fi Connection-ის თამაშები კატეგორია:Nintendo Network-ის თამაშები კატეგორია:PlayStation 2-ის თამაშები კატეგორია:PlayStation 3-ის თამაშები კატეგორია:PlayStation Portable-ის თამაშები კატეგორია:Pro Evolution Soccer კატეგორია:Wii-ის თამაშები კატეგორია:Wii Wi-Fi-ის თამაშები კატეგორია:Windows-ის თამაშები კატეგორია:Xbox 360-ის თამაშები კატეგორია:ვიდეო თამაშები შემუშავებული იაპონიაში
ავსტრალიის დღე
მინიატიურა
ავსტრალიის დღე — ავსტრალიის ოფიციალური ეროვნული დღესასწაული 1788 წლის 26 იანვარს სიდნეის ყურეში პირველმოსახლეთა ხომალდთა ქარავნის შემოსვლის აღსანიშნავად.
ავსტრალიის დღე სახალხო დასვენების დღეა. გარკვეული პერიოდის განმავლობაში გამოსაშვებ დღედ ფაქტობრივ დღესთან უახლოეს ორშაბათს ნიშნავდნენ უიკენდის გასახანგრძლივებლად. ამჟამად ის მხოლოდ ფაქტობრივ წლისთავს ემთხვევა. ამ დღეს მთელი ქვეყანა აღნიშნავს და ამ დროს გაიცემა ავსტრალიის ორდენი და წლის ავსტრალიელის ჯილდოები განსაკუთრებული მიღწევებისთვის. საჰაერო ძალების წარმოდგენა და პარადები იმართება ქვეყნის მთავარ ქალაქებში, რასაც დღის ბოლოს გრანდიოზული ფოიერვერკები აგვირგვინებს.
ამ დღესთან დაკავშირებით გარკვეული კრიტიციზმი არსებობს და მრავალთა აზრით ავსტრალიის ეროვნულ დღედ "ანზაკის დღე" უნდა დაინიშნოს, ან 1 იანვარი - 1901 წლის 1 იანვარს ავსტრალიის ექვსი კოლონიის ერთ ეროვნულ ფედერაციად გაერთიანების აღსანიშნავად. თუმცა ამ ცვლილებას შესაძლოა გარკვეული პრობელმებიც მოჰყვეს, ვინაიდან "ანზაკის დღე" ვეტერანთა მიერ საკუთარ მემორიალურ დღედაა მიჩნეული და მას ასევე აღნიშნავენ ახალ ზელანდიაში, კუკის კუნძულებზე, ნიუიში, სამოასა და ტონგაზე, ხოლო 1 იანვარი უკვე ისედაც გამოსაშვები დღეა და შობის სადღესასწაულო სეზონს ემთხვევა. 26 იანვარს ავსტრალიის დღის აღნიშვნის მომხრეთა აზრით ეს დღე სინამდვილეში ემთხვევა ისტორიულ თარიღს, თვით ანზაკის დღის, ბასტილიის დღის (საფრანგეთი) და 4 ივლისის (აშშ) მსგავსად და ეს დღესასწაულიც ამ თარიღს უნდა დაემთხვეს.
კატეგორია:ეროვნული დღესასწაულები
გუგუშვილი
საკუთარი სახელი  გუგუშვილი შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:გუგუშვილები კატეგორია:ქართული გვარები
თინგველირის ეროვნული პარკი
მინი|იოქსარარფორსის ჩანჩქერი თინგველირი (ისლ. Þingvellir) — ველი ისლანდიის სამხრეთ-დასავლეთ ნაწილში, რეიკიანესის ნახევარკუნძულთან ახლოს; იგივე სახელი ეწოდება ეროვნულ პარკს, რომელიც იუნესკოს მსოფლიო მემკვიდრეობის სიაშია შეტანილი.
ისტორია
მარცხნივ|მინი|ალთინგის ადგილი თინგველირის ველზე ადრეული შუა საუკუნეებიდან ერთდებოდა საცხენოსნო გზები ისლანდიის ყველა რეგიონიდან; 930 წლიდან კი იკრიბებოდა ისლანდიის სახალხო ალთინგი, რომელიც საკანონმდებლო და სასამართლო ფუნქციებს ასრულებდა. თინგველირის ალთინგი ევროპაში უძველესი პარლამენტია, რომელიც რეგულარულად იკრიბებოდა 930 წლიდან 1798 წლამდე, სანამ დანიელები დაითხოვდნენ. ამ ადგილას 1000 წელს ისლანდიაში გაქრისტიანების გადაწყვეტილება მიიღეს. აქვე, თინგველირში, 1944 წლის 17 ივნისს ისლანდიის სახელმწიფოს დამოუკიდებლობა გამოცხადდა.
გეოლოგია
1928 წელს ისლანდიის სამხრეთ-დასავლეთში თინგველირის ეროვნული პარკი დაარსდა. პარკი რიფტის ფარგლებშია და აქტიური ვულკანური ზონა არტყია, რომელშიც ვულკანი ჰერგილი გამოიყოფა. ჰერგილი ტბა თინგვადლავატნის სამხრეთ ნაპირზე მდებარეობს. თინგველირის პარკს მდინარე იოქსარა კვეთს და მის ტერიტორიაზე იოქსარარფოსის ჩანჩქერს ქმნის. ტექტონიკური ნაწევების შედეგად, რაც პლანეტის ამ წერტილში ხდება, აქ ხშირია მიწისძვრები. ეს პროცესები გაპირობებულია ლითოსფეროების ფილების გაყრის ადგილებში — ჩრდილოამერიკული და ევრაზიულის — ურთიერთშეხებით.
რესურსები ინტერნეტში
კატეგორია:მსოფლიო მემკვიდრეობის ძეგლები ისლანდიაში
ლა-კუბა
ლა-კუბა  — მუნიციპალიტეტი ესპანეთში, შედის არაგონის ავტონომიური გაერთიანების ტერუელის პროვინციის მაესტრასგოს კომარკის შემადგენლობაში. ფართობი — 6,51 კმ². მოსახლეობა — 43 კაცი (2020 წ.).
სქოლიო
კატეგორია:ტერუელის მუნიციპალიტეტები
ამენემჰეტი
ამენემჰეტი, ამენემჰარტი — ეგვიპტის შუა სამეფოს (ძვ.წ. 2000-1700) დროინდელი XII დინასტიის რამდენიმე ფარაონის სახელი.
გუდიაშვილი
საკუთარი სახელი  გუდიაშვილი შეიძლება აღნიშნავდეს ერთ-ერთ შემდეგ პიროვნებათაგანს:
Gemmuloborsonia karubar
Gemmuloborsonia karubar — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
კრიშნა
მინი
კრიშნა (სანსკრ. कृष्ण „შავი“) — ინდუისტური ღვთაება ვიშნუს მერვე ავატარა (განასახიერება). თავის მორწმუნეთათვის იგი ღმერთის უზენაეს ფორმას წარმოადგენს.
კრიშნას ცხოვრება აღწერილია უძველეს ხანაში სანსკრიტზე შექმნილ ბჰაგავატაპურანაში, ხოლო მის მოძღვრებას შეიცავს ინდური ეპოსის მაჰაბჰარატას მეექვსე თავი, რომელიც ცნობილია როგორც ბჰაგავადგიტა.
ინდურ მითოლოგიაში კრიშნა გვევლინება ლამაზ ჭაბუკად. იგი სალამურის ჰანგებით მწყემს ქალიშვილთა გულებს იტაცებს, შემდგომ კი ერთ მათგანს - რადჰას - თავის მარადიულ თანამგზავრად აირჩევს. ბჰაგავატაპურანა მოგვითხრობს კრიშნას ბავშვური ოინების შესახებ - როგორ იპარავს კარაქს და ამტვრევს ქოთნებს, მალავს მდინარეზე მობანავე მწყემს ქალიშვილთა სამოსს და უქმნის მათ ილუზიას, თითქოს იგი თითოეულ მათგანთან ცეკვავს და ა.შ. ასევე გვიყვება მის საგმირო საქმეებსაც: როგორ გადაარჩინა კრიშნამ მშობლიური სოფელი გველეშაპისგან, რომლის თავებზეც იგი ცეკვავდა, იხსნა დაუსრულებელი წვიმისაგან, რისთვისაც მან მთა გოვარდჰანა ცალი თითით აწია და სოფელს ქოლგასავით გადაახურა. ბჰაგავატაპურანას ლეგენდები ინდოელი ხალხის კლასიკური ცეკვის, ფოლკლორის, ფერწერის, ხუროთმოძღვრების და ლიტერატურის დაუსრულებელ სიუჟეტურ წყაროდ იქცა.
მწყემსი კრიშნა თავის მეგობარ პრინც არჯუნას კურუკშეტრას დიდი ბრძოლის წინ ფილოსოფიურ დიალოგს უმართავს და არიგებს. ბჰაგავადგიტას ამ დიალოგში იხსნება ინდუიზმის მსოფლმხედველობრივი პრინციპები, სახელდობრ სულის არსებობა და უკდავება, მისი კავშირი „ზესულთან“ (ღმერთთან), განიხილება ბუნების კანონზომიერება, მისგან გათავისუფლების და ღმერთთან დაბრუნების გზა.
ვინაიდან კრიშნა მფარველი ღვთაება ვიშნუს ავატარაა, იგი მსოფლიოს უზენაესი მფარველი და დამრიგებელია. ბჰაგავადგიტადან ქვემოთმოყვანილი ციტატა კრიშნას, როგორც უზენაესის, ნოუმენალურ არსს გადმოცემს ლაკონიურად:
მე ვარ მარადიული სული, მსოფლიოს განმგებელი.
ბუნება მე მემორჩილება. მე ვევლინები მსოფლიოს,
როცა იგი ქაოსში იძირება და მასში კანონზომიერება ირღვევა.
კეთილთა გადასარჩენად და ბოროტთა დასასჯელად
საუკუნიდან საუკუნეში ვიბადები ამქვეყნად.
სქოლიო
კატეგორია:მაჰაბჰარატას პერსონაჟები კატეგორია:ვიშნუს განსხეულებები  კატეგორია:ინდუისტური ღმერთები კატეგორია:კრიშნას სახელდებები კატეგორია:ვაიშნავიზმი
ალთინგი
მინი|ალთინგი, [[რეიკიავიკი]] ალთინგი (Alþingi, საკრებულო) — ისლანდიის პარლამენტი. პირველად 930 წელს შეიკრიბა თინგის ველებზე, კუნძულის სამხრეთ-დასავლეთში, ტბა თინგვადლავატნის ჩრდილოეთ ნაპირზე. ალთინგი ჩვენს დრომდე მოღწეულ პარლამენტთა შორის უძველესია. იმხანად ალთინგში მონაწილეობის მიღების უფლება ნებისმიერ თავისუფალ მამაკაცს ჰქონდა. თავდაპირველად ალთინგი არა მხოლოდ კანონების მიღების ადგილი, არამედ დავების გადაწყვეტის ორგანოც იყო. კანონებით ე.წ. ლოგრეტა (Lögrétta) იყო დაკავებული, რომელიც მეტწილად მსახურებისგან შედგებოდა (goðar). 1000 წელს ალთინგზე უმეტესობამ ქრისტიანობის მიღებას დაუჭირა მხარი.
ისლანდიის ნორვეგიასთან გაერთიანების შემდეგაც ალთინგი 1799 წლამდე ფუნქციას არ წყვეტდა. შემდეგ ალთინგი სპეციალური უმაღლესი სასამართლოთი შეიცვალა. 1844 წელს ალთინგი იოუნ სიგურდსონის მიერ იქნა აღდგენილი და რეიკიავიკში იკრიბება. დღეისათვის (1991 წლიდან) ალთინგი ერთპალატიანი პარლამენტია 63 წევრით, რომელთაც ექვს საარჩევნო ოლქში ირჩევენ.
რესურსები ინტერნეტში
კატეგორია:ისლანდიის სახელმწიფო მოწყობა
ლა-იგლესუელა-დელ-სიდი
ლა-იგლესუელა-დელ-სიდი (La Iglesuela del Cid, La Iglesuela) — მუნიციპალიტეტი ესპანეთში, შედის არაგონის ავტონომიური გაერთიანების ტერუელის პროვინციის მაესტრასგოს კომარკის შემადგენლობაში. ფართობი — 40,294955 კმ². მოსახლეობა — 402 კაცი (2020 წ.).
სქოლიო
კატეგორია:ტერუელის მუნიციპალიტეტები
Bad (მაიკლ ჯექსონის სიმღერა)
„Bad“ — ამერიკელი მომღერალ მაიკლ ჯექსონის სიმღერა. იგი გამოვიდა 1987 წლის სექტემბერში, ლეიბლზე Epic Records, როგორც მეორე სინგლი მომღერლის ამავე სახელწოდების ალბომიდან. სიმღერის ავტორი, კომპოზიტორი და თანაპროდიუსერი ჯექსონია, ხოლო პროდიუსერი - კუინსი ჯონსი. ჯექსონის თქმით, სიმღერა შთაგონებული იქნა რეალური ამბით, რომელზეც წაკითხული ჰქონდა.
თავდაპირველად დაგეგმილი იყო სიმღერის პრინსის თანამონაწილეობით ჩაწერა, თუმცა გეგმები წარუმატებელი გამოდგა.
სიმღერის მუსიკალური ვიდეო, გადაღებული მარტინ სკორსეზეს მიერ, უესლი სნაიპსის მონაწილეობით, გამოვიდა 1987 წლის ბოლოს.
სქოლიო
კატეგორია:მაიკლ ჯექსონის სიმღერები კატეგორია:1987 წლის სიმღერები კატეგორია:1987 წლის სინგლები კატეგორია:2012 წლის სიმღერები
ბემბი II
ბემბი II (Bambi II) — უოლტ დისნეის კომპანიის მიერ 2006 წელს გამოშვებული ანიმაციური ფილმი, რომელიც არის 1942 წლის ფილმის, „ბემბის“ გაგრძელება. იგი შეიქმნა სტუდიაში DisneyToon Studios და თავდაპირველად ნაჩვენები იყო არგენტინაში, 2006 წლის 26 იანვარს. მოგვიანებით ფილმი გამოვიდა პირდაპირ ვიდეოზე, აშშ-ში, 2006 წლის 7 თებერვალს. „ბემბი II“ რეკორდსმენია ორი დაკავშირებული ფილმის წარმოებას შორის არსებული შუალედის ხანგრძლივობის მხრივ, ვინაიდან ორიგინალური ფილმის გამოშვებიდან 64 წლის თავზე გამოიცა.
„ბემბი II“-ში მოვლენები მიმდინარეობს იმ პერიოდში, როდესაც მთავარი პერსონაჟი, შველი ბები მცირე ხნის წინ დაობლებულია და მხოლოდ მამა და მეგობრები დარჩა. ფილმს თავდაპირველად „ბემბი და დიდი უფლისწული“ ერქვა, მოგვიანებით — „ბემბი და ტყის დიდი უფლისწული“, თუმცა სახელწოდება საბოლოოდ უფრო შემოკლდა.
სქოლიო
კატეგორია:2006 წლის ფილმები კატეგორია:2006 წლის ანიმაციური ფილმები კატეგორია:საბავშვო ფილმები კატეგორია:ამერიკული ანიმაციური ფილმები
სონორის შტატი
სონორა — შტატი მექსიკაში, მდებარეობს ქვეყნის ჩრდილო-დასავლეთ ნაწილში. მისი ფართობია 182 052 კვ. კმ. თუ შევადარებთ, იგი დაახლოებით სირიის ფართობის ტოლია. სონორას ჩრდილოეთით ესაზღვრება აშშ, (კალიფორნიისა და ნიუ-მექსიკოს შტატები).
left|thumb|სონორას ველი არქეოლოგიურად დადასტურებულია, რომ სონორას ტერიტორია ქრისტეს შობამდე 1500 წლით ადრე დასახლებული იყო იაკისა და მაიოს ხალხებით.
სონორას დედაქალაქია ერმოსილიო. სხვა მნიშვნელოვანი ქალაქებია: სიუდად-ობრეგონი და ნოგალესი.
რესურსები ინტერნეტში
კატეგორია:მექსიკის შტატები
საფრანგეთის პრეზიდენტი
პრეზიდენტის რეზიდენცია მდებარეობს ელისეის სასახლეში.
რესურსები ინტერნეტში
* კატეგორია:ევროპის ქვეყნების პრეზიდენტები
ლიუდმილა ბიკმულინა
ლიუდმილა რამილივნა ბიკმულინა (Людмила Раміліївна Бікмулліна; Людмила Рамильевна Бикмуллина; დ. 26 იანვარი, 1986) — რუსული ფესვების მქონე უკრაინელი მოდელი რომელმაც წარადგინა უკრაინა „მის სამყარო 2007“-ზე. იგი მოხვდა საუკეთესო თხუთმეტეულში და გახდა მეორე უკრაინელი რომელმაც ეს შეძლო.
რესურსები ინტერნეტში
კატეგორია:დაბადებული 26 იანვარი კატეგორია:დაბადებული 1986 კატეგორია:უკრაინელი მოდელები
ანზაკის დღე
მინი|250პქ|25.04.1915 ანზაკის დღე (ANZAC Day - აკრონიმი Australian and New Zealand Army Corps) — ავსტრალიასა და ახალ ზელანდიაში სახალხო მემორიალური დღე. აღინიშნება ყოველი წლის 25 აპრილს, პირველი მსოფლიო ომის დროს ამ ქვეყანათა არმიის წევრების მამაცობისა და თავგანწირვისადმი პატივისცემის ნიშნად. ანზაკის დღე ასევე აღინიშნება კუკის კუნძულებზე, ნიუეში, ტონგაზე და პიტკერნის კუნძულებზე, ხოლო სამოასა და პაპუა-ახალი გვინეაში აღარ არის ეროვნული დღესასწაული.
ისტორია
ანზაკის ტრადიცია დაიწყო პირველი მსოფლიო ომის დროს 1915 წელს "ანზაკის ყურესთან" (თურქეთის ეგეოსის სანაპირო) გალიპოლის ბრძოლის შემდეგ. სანავიგაციო შეცდომის გამო ანზაკები ნაპირზე გადმოსხდნენ დანიშნულების ადგილიდან ჩრდილოეთით ერთ მილში. სავარაუდო ქვიშიანი სანაპიროსა და მცირე შემაღლების ნაცვლად ჯარისკაცები მაღალი ციცაბო კლდის ძირას აღმოჩდნენ, რამაც თურქეთის რაზმებს იდეალური თავდაცვითი პოზიცია მისცა. ამგვარი პოზიციიდან ანზაკელებისთვის თავდასხმის განხორციელება შეუძლებელი გახდა. რვა თვის გააფრთებული ბრძოლების შემდეგ მოკავშირეები იძულებული იყვნენ უკან დაეხიათ, დატოვეს რა უკან ანზაკთა 10 000-მდე მოკლული ჯარისკაცი.
სქოლიო
კატეგორია:პირველი მსოფლიო ომი კატეგორია:I მსოფლიო ომის შედეგები
მინბაშილი
მინბაშილი შეიძლება აღნიშნავდეს:
ლაგვანთა
ლაგვანთა — სოფელი საქართველოში, რაჭა-ლეჩხუმისა და ქვემო სვანეთის მხარის ონის მუნიციპალიტეტში, საკაოს თემში, მდებარეობს მდინარე საკაურის (რიონის მარჯვენა შენაკადი) მარცხენა მხარეს, ზღვის დონიდან 1120 მეტრზე, ქალაქ ონიდან დაშორებულია 4 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 72 ადამიანი.
სქოლიო
კატეგორია:ონის მუნიციპალიტეტის სოფლები
გუნია
საკუთარი სახელი  გუნია შეიძლება აღნიშნავდეს ერთ-ერთ შემდეგ პიროვნებათაგანს:
ფრუტლენდი
ფრუტლენდი (Fruitland) — ქალაქი აშშ-ში. მდებარეობს აიდაჰოს შტატში, პაიეტის ოლქში. 2010 წლის მონაცემებით ქალაქის მოსახლეობა შეადგენს 4684 კაცს.
იხილეთ აგრეთვე
კატეგორია:აიდაჰოს ქალაქები
ნუგზარ აბულაშვილი
ნუგზარ რობერტის ძე აბულაშვილი, (დ. 13 სექტემბერი, 1973, ჯუგაანი, ახლანდ. სიღნაღის მუნიციპალიტეტი) — ქართველი იურისტი, პოლიტიკოსი.
რესურსები ინტერნეტში
კატეგორია:დაბადებული 13 სექტემბერი კატეგორია:დაბადებული 1973 კატეგორია:საქართველოს VI მოწვევის პარლამენტის წევრები კატეგორია:საქართველოს VII მოწვევის პარლამენტის წევრები კატეგორია:სიღნაღის მუნიციპალიტეტში დაბადებულები ნუგზარ კატეგორია:თბილისის სახელმწიფო უნივერსიტეტის კურსდამთავრებულები
იცუკუსიმის ტაძარი
იცუკუშიმის ტაძარი (厳島神社) — სინტოისტური აკლდამა იცუკუშიმას კუნძულზე ქალაქ ჰაცუკაიჩიში, ჰიროსიმას პრეფექტურა, იაპონია. 1996 წლიდან შეტანილია იუნესკოს მსოფლიო მემკვიდრეობის ძეგლთა სიაში. იაპონიის მთავრობის მიერ გამოცხადებულია ეროვნულ საგანძურად.
ტაძარი VI საუკუნეში იღებს დასაბამს, ხოლო დღევანდელი ფორმით 1168 წლიდან მოდის, როდესაც მისთვის თანხა დიდგვაროვანმა ტაირა ნო კიომორიმ გაიღო. აკლდამის მშენებლობა, რომელიც უბეზე ჯებირების მსგავსი სტრუქტურებისგან შედგება, გამოწვეული იყო კუნძულის წმინდა ადგილად შერაცხვით. უბრალო ხალხს ამ კუნძულზე ფეხის დადგმის უფლება არ ჰქონდათ და შესაბამისად ნავით უნდა მიეცურათ ჭიშკრის გავლით, რომელიც წყალზე მოტივტივეს შთაბეჭდილებას ტოვებს.
იცუკუშიმას ტაძრის დრამატული ჭიშკარი — ტორი — იაპონიის ერთ-ერთი ყველაზე პოპულარულის ტურისტული სანახაობაა, ხოლო ხედი ჭიშკარზე კუნძულის მთა მისენის წინ კი იაპონიის სამ უმთავრესთა შორის ითვლება. ჭიშკარი აქ 1168 წლიდან არსებობს, თუმცა ამჟამინდელი 1875 წლით თარიღდება. კამფორის ხისგან დამზადებული ჭიშკარი 16 მეტრია სიმაღლეში და ოთხ ფეხზე დგას დამატებითი სიმაგრისთვის. ჭიშკარი მცურავის შთაბეჭდილებას მხოლოდ მოქცევის პერიოდში ტოვებს. მიქცევისას მხოლოდ შლამი რჩება და მასთან ფეხით მისვლაც არის შესაძლებელი.
ტაძრის სიწმინდის დაცვა იმდენად მნიშვნელოვანი იყო, რომ 1878 წლამდე მის ტერიტორიაზე მშობიარობა ან გარდაცვალება აკრძალული იყო. დღემდე დაკრძალვა კუნძულზე აკრძალულია. 2004 წლის 5 სექტემბერს ტაძარი მნიშვნელოვნად დააზიანა ტაიფუნმა. სახურავი და ჯებირები ნაწილობრივ განადგურდა, რის გამოც ტაძარი დროებით დაიხურა. თუმცა ამჟამად ის უკვე გახსნილია მნახველთათვის, აღდგენითი სამუშაოები კვლავაც მიმდინარეობს. ტრადიციისამებრ მნახველები ჭიშკრის საყრდნების ღრიჭოებში ხურდა ფულს დებენ და სურვილს იფიქრებენ.
რესურსები ინტერნეტში
ცენტრი|700px|thumb| ხედი ტორიდან
კატეგორია:მსოფლიო მემკვიდრეობის ძეგლები იაპონიაში კატეგორია:სინტოისტური ტაძრები
ქვემო დუნაის ვაკე
მინი|270პქ|ქვემო დუნაის ვაკე ქვემო დუნაის ვაკე, რუმინეთის დაბლობი (Câmpia Română) — ვაკე რუმინეთსა და ბულგარეთის ჩრდილოეთ ნაწილში, კარპატებსა და ბულგარეთის პლატოს შორის. სიგრძე 560 კმ. ზედაპირი დახრილია 150-200 მ-იდან (დასავლეთით) 10-50 მ-მდე (აღმოსავლეთით). წარმოადგენს ტექტონიკური გაღუნვის არეს, რომელიც ამოვსებულია მეზო-კაინოზოური ნალექებით. დაფარულია პლეისტოცენური ასაკის ალუვიონითა და ლიოსით. ზედაპირი ბორცვიანია, დანაწევრებულია ხევ-ხეობებითა და ხრამებით. კარპატების მთისწინეთში არის გამოზიდვის კონუსები. დუნაის ხეობაში და დელტაში ჭაობები და ტბებია. ჰავა ზომიერია, კონტინენტური. იანვრის საშუალო ტემპერატურა –1, –3°C, ივლისის 22-23°C. ნალექები 400-600 მმ წელიწადში. ზაფხული გვალვიანია. ქვემო დუნაის ვაკე თითქმის მთლიანად დახნულია. წყალგამყოფებზე შემორჩენილია მუხის ტყის რაყები. ჭალებში ტირიფნარი, მურყნარი, ვერხვნარი და ჭაობებია. ქვემო დუნაის ვაკეზეა რუმინეთის დედაქალაქი ბუქარესტი.
ლიტერატურა
კატეგორია:რუმინეთის ვაკეები კატეგორია:ბულგარეთის ვაკეები
ლურჯი სუფრა
ლურჯი სუფრა — ქართული ტრადიციული სუფრის ერთ-ერთი ნიმუში, რომელიც უმთავრესად აღმოსავლეთ საქართველოში იყო გავრცელებული. მზადდებოდა თბილისის, გორის, თელავის საჩითავ სახელოსნოებში. ლურჯი სუფრის მხატვრული მოტივები მრავალფეროვანი იყო. მხატვრული ორნამენტის ისეთ ტრადიციულ ელემენტებში, როგორიცაა ასტრალური და მცენარეული მოტივები, ზოომორფული და ანთროპომორფული სახეები, თავისებურადაა ასახული ქართველი ხალხის უძველეს მსოფლმხედველობასთან დაკავშირებული წარმოდგენები. ლურჯი სუფრის საყოფაცხოვრებო მოტივებიდან აღსანიშნავია სუფრის ატრიბუტები: დანა, ჩანგალი, კოვზი, აგრეთვე ქართული კაბასა და ჩოხა-ახალუხში გამოწყობილი მოცეკვავე მამაკაცთა და მანდილოსანთა გამოსახულებანი. ლურჯი სუფრას ფართოდ ხმარობდნენ გვიანდელი ფეოდალური ხანის ქართული საზოგადოების ყველა ფენაში. XVII საუკუნის I ნახევარში რუსული წყაროების მიხედვით, აღმოსავლეთ საქართველოს სამეფო კარზე მიღებული ეტიკეტით ლურჯი სუფრა დარბაზობის დროს კარისკაცთა პურობისათვის ყოფილა განკუთვნილი. XIX საუკუნეში ლურჯი სუფრა ფართოდ იყო გავრცელებული თბილისის მოსახლეობაში, განსაკუთრებით მოქალაქეთა ყოფაში სხვადასხვა დღეობასთან დაკავშირებულ პურობასა და საქორწინო წვეულებებში. აღმოსავლეთ საქართველოს მთიანეთში (მთიულეთში) ახლო წარსულამდე იყო შემონახული ვიწროგანიანი და გრძელი ლურჯი სუფრები, რომლებიც სათემო დღეობებზე საწესო პურობისთვის იყო განკუთვნილი. XVIII–XIX საუკუნეებში ლურჯი სუფრების საყურადღებო კოლექცია დაცულია საქართველოს სახელმწიფო მუზეუმის ფონდებში.
2017 წლის 2 ივნისიდან ლურჯი სუფრის დამზადების ტრადიციულ ტექნოლოგიასა და კულტურას მინიჭებული აქვს საქართველოს არამატერიალური კულტურული მემკვიდრეობის ძეგლის სტატუსი.
სქოლიო
კატეგორია:ქსოვილები კატეგორია:საქართველოს არამატერიალური კულტურული მემკვიდრეობის ძეგლები
Gemmuloborsonia moosai
სქოლიო
კატეგორია:მუცელფეხიანები
გურამიშვილი
საკუთარი სახელი  გურამიშვილი  შეიძლება აღნიშნავდეს ერთ-ერთ შემდეგ პიროვნებათაგანს:
535
თარიღი უცნობია
*
Imagination (ჯგუფი)
Imagination — ინგლისური ფანკ-ჯგუფი, რომელმაც მოღვაწეობა დაიწყო 1981 წელს. მათ 28 ქვეყნის ჩარტების ჰიტ-აღლუმებში შეძლეს მოხვედრა, მიენიჭათ 4 პლატინის, 9 ოქროსა და 12-ზე მეტი ვერცხლის დისკი მთელი მსოფლიოს მასშტაბით 1981-1983 წლებში. მათი გამორჩეულად ცნობილი სიმღერებია „Body Talk“, „Just An Illusion“, „Flashback“, „Music and Lights“, „In and Out of Love“, „In the Heat of the Night“ და სხვა.
ჯგუფის წევრები
მომღერალი ლიი ჯონი იყო ბექ-ვოკალისტი ჯგუფებისა The Delfonics, Chairmen of the Board, The Velvelettes and The Elgins. შემდეგ ის შეხვდა ბასისტს და გიტარისტს ეშლი ინგრემს (დ. 27 ნოემბერი, 1960, ნორჰემპტონი). ისინი გახდნენ პარტნიორები, წერდნენ სიმღერებს ერთობლივად. მოგვიანებით მათ გაიცნეს დრამერი - ეროლ კენედი (დ. 9 ივნისი, 1953, მონტიგო ბეი) და ჩამოაყალიბეს ჯგუფი.
სქოლიო
კატეგორია:1980-იანი წლების მუსიკალური ჯგუფები კატეგორია:1990-იანი წლების მუსიკალური ჯგუფები კატეგორია:1981 წელს ჩამოყალიბებული ჯგუფები კატეგორია:1992 წელს დაშლილი ჯგუფები
ჩრდილოეთი ოსტრობოტნია
ჩრდილოეთი ოსტრობოტნია (Pohjois-Pohjanmaa; Norra Österbotten) — ფინეთის ერთ-ერთი რეგიონი. მისი ფართობი 37 149.23 კმ²–ია, მოსახლეობა 384 900 (2007 წ). ესაზღვრება ლაპლანდიის, კაინუუს, ჩრდილოეთ სავონიის, ცენტრალური ფინეთისა და ცენტრალური ოსტრობოტნიის რეგიონები.
რეგიონი შედგება 30 მუნიციპალიტეტისგან. დედაქალაქია ოულუ.
რესურსები ინტერნეტში
კატეგორია:ფინეთის რეგიონები
თინეიჯერული დრამების სია
სტატიაში მოცემულია თინეიჯერული დრამების სია ქვეყნების მიხედვით.
=ამერიკის შეერთებული შტატები=
ოჯახური კომედიური სიტკომები
(ოჯახური სიტკომები რომლებიც ფოკუსირებულია როგორც მოზრდილებზე ასევე თინეიჯერებზე, და რომელიც მოსწონთ როგორც ბავშვებს, ასევე თინეიჯერებს და მოზრდილებსl)
ოჯახური საპნის ოპერები
(ოჯახური საპნის ოპერები ფოკუსირებულია მოზრდილებზეც და თინეიჯერებზეც)
ოჯახური დრამები
(ოჯახური დრამები, რომლებიც ფოკუსირებულია მოზრდილებზე და თინეიჯერებზე)
სკაი-ფაი (სამეცნიერო ფანტასტიკა), ფანტასტიკა და ზებუნებრივიl
=კანადა=